stanford-oval/wikipedia huggingface dataset:
קוויבק סיטי העתיקה
מבנים חשובים > פלאס רויאל

פלאס רויאל (הכיכר המלכותית) שוכנת בעיר התחתית של קוויבק, והיא נחשבת לכיכר העירונית העתיקה ביותר מצפון למקסיקו. הגבול הצפוני של הכיכר הוא הצוק, והיא גובלת גם ברחוב דלואיז, חוף מאונט ורו דו פטי שמפלן ("רחוב שמפלן הקטן"). בכיכר בניינים בעלי חשיבות היסטורית, תיירותית ותרבותית, ובין אלה:
כנסיית נוטרדאם דה ויקטורי שנבנתה ב-1696 - כנסיית האבן העתיקה ביותר בצפון אמריקה.
מגוריו של שמפלן ששוחזרו באופן חלקי.
מרכז המחקר פלאס רויאל המוקדש להיסטוריה של האזור.
בית פורנל שבו שוכנת האספה של קוויבק. הבניין נקרא על שמו של ז'אן לואי פורנל שחקר את אזור חוף ניופאונדלנד ולברדור ב-1737.
הכיכר המכונה "ערש הציוויליזציה הצרפתית באמריקה", משתרעת עד לנקודה שבה סמואל דה שמפלן הורה על תחילת בנייתו של המוצב המבוצר ב-1608. לאחר בנייתם שימשו הבניינים המקוריים לסחר בפרווה עם האינדיאנים שהגיעו למקום מדי פעם. לאחר שרפה שפרצה במקום ב-1682 נבנו הבניינים מחדש עם קירות אבן עבים, וחלק מהאזור עדיין נושא את השם "מרקט סקוור" (כיכר השוק). ב-1686 הוצבה בכיכר פרוטומה של לואי ה-14. הכיכר נקראת על שם פלאס זה ווז' בפריז, ששמה המקורי היה פלאס רויאל.
הכיכר הייתה מרכז סחר חשוב עבור צרפת החדשה, ובסביבתה יוצרו מוצרים לייצוא לאירופה ונקלטו סחורות שיובאו ממנה. כוח צבאי בריטי בפיקודו של גנרל ג'יימס וולף החריב את רוב העיר ב-1759, כולל את פלאס רויאל. הבריטים יישבו את האזור מחדש ופיתחו את העסקים השונים ששכנו בבנייני הכיכר. מעמדה של הכיכר דעך במאה ה-19 במקביל לפריצתה של המהפכה התעשייתית. המקום התדרדר בהדרגה עד שממשלת קוויבק החליטה לאכלסו מחדש ב-1967. השם פלאס רויאל הוענק גם לאזור שסביב הכיכר המקורית. פעולות השיקום, שבהן ניתנה עדיפות לבנייה בסגנון אדריכלי מהמאה ה-18, הצריכו את הריסתם של חלק מהמבנים הישנים, דבר שעורר מחלוקות רבות.
לקריאה נוספת

Jean Poirier, Histoire de la ville de Québec 1608-1871, Éditions Boréal, 1987
Ministère des Affaires culturelles, Place-Royale berceau d'une ville, Les Publications du Québec, 1986
Renée Côté, Place-Royale. Quatre siècles d'histoire, Musée de la Civilisation, 2000
הערות שוליים

↑  בצרפתית: Récollets - רקולה הוא זרם פרנציסקני
↑  החלק בכנסייה שמכיל את המזבח ואת המקהלה
מראה העיר העתיקה – המצודה מימין, טירת פרונטנאק בתווך, משמאל לה הקולג'ים ומשמאל להם בית החולים. מגדל מבנה האספה הלאומית של הפרובינציה של קוויבק בקדמת התמונה
| Flag of Canada סמל אונסק"ו אתרי מורשת עולמית בקנדה |
| --- | --- | --- |
| הפארקים בהרי הרוקי הקנדיים | באנף, ג'ספר, קוטניי, יוהו (פצלי ברג'ס), האמבר, הפארק הפרובינציאלי הר אסיניבוין והפארק הפרובינציאלי הר רובסון |  |
| בשיתוף עם ארצות הברית | קלואן, הפארק הלאומי ראנגל-סנט אליאס, הפארק הלאומי גליישר ביי, טאטשנשיני-אלסק • פארק השלום הבין-לאומי ווטרטון-גליישר |  |
| פארקים לאומיים ופרובינציאליים | דינוזאור • גרוס מורן • מיגואשה • נאהאני • ווד באפלו • מיסטייקן פוינט • רייטינג-און-סטון/אייסינאיפי |  |
| אתרי טבע | צוקי מאובני ג'וגינס • אנטיקוסטי |  |
| אתרי תרבות | ל'אנס או מדוז • המרכז ההיסטורי בקוויבק סיטי • הד סמאשד אין • לוננבורג • תעלת רידו • נינסטינטס • גראן פרה • תחנת ציידי הלווייתנים הבאסקים ברד ביי • טרונדק-קלונדייק (פורט ריליאנס, דוסון סיטי, פורטי מייל, טרוצ'ק, מוסהייד) |  |
| אתרים מעורבים | פימצ'יואין אקי |  |
| --- | --- |
בקרת זהויות :  BnF: cb12182193v (data)  LCCN: n2008055009  VIAF: 137165665   WorldCat (עם VIAF): 137165665 
בית העירייה הישן
ביצורי המבצר ובניין הפרלמנט הנמצא מאחוריהם
מראה המלון
פנים הקתדרלה לעבר המזבח עם החופה המוזהבת
מגורי הכמרים והסמינר הגדול
מבט על כנסיית נוטרדאם שבכיכר
מסעדת קאבור (מימין) ובניינים אחרים בכיכר
קיר לאוטרברונן

| --- | --- |

קטע הקיר מעל העיירה לאוטרברונן
 מידע כללי
 על שם:  לאוטרברונן 
 גובה:  3,983 מ' 
 מדינה:  שווייץ 
 מיקום:  קנטון ברן, שווייץשווייץ
 אורך הרכס:  8 ק"מ 
 קואורדינטות:  46°34′23″N 7°54′11″E﻿ / ﻿46.57303889°N 7.903°E﻿ / 46.57303889; 7.903
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קיר לאוטרברונן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קיר לאוטרברונן(למפת ברן רגילה) ברן ביל/ביין תון בורגדורף לנגנטל שפיץקיר לאוטרברונן(למפת ברן מוגדלת) ברן ביל/ביין תון בורגדורף לנגנטל שפיץקיר לאוטרברונן
 
חלק מהקיר
קיר לאוטרברונן (בגרמנית: Lauterbrunnen Wand) הוא צוק באלפים הברניים המתנשא בכיוון צפון מזרח לאורך עמק לאוטרברונן  בקנטון ברן בשווייץ.
הקיר נמתח באורך של 8 קילומטר מהר הגלטשרהורן (3,983) במזרח דרך האבנפלו (3,962) המיטאגהורן (3,897) הגרוסהורן (3,754) ועד הלאוטרברונן ברייטהורן (3,785) במערב, שם מסתיים הרכס במעבר המפריד בין הלאוטרברונן ברייטהורן והצ'ינגלהורן.
הצוק נקרא על שם העיירה לאוטרברונן השוכנת למרגלותיו בעמק לאוטרברונן.
ב-12 באפריל 2007 התרסק מטוס טורנדו של הלופטוואפה, חיל האוויר הגרמני, אל תוך הקיר בין המיטאגהורן והאבנפלו, טייס המטוס נהרג במקום ואילו טייס המשנה הצליח להימלט מהמטוס וחולץ על ידי צוותי הצלה.
מיכאיל גנסין

| --- | --- |

 לידה:  21 בינואר 1883 (יוליאני) רוסטוב על הדון, האימפריה הרוסית 
 פטירה:  5 במאי 1957 (בגיל 74) מוסקבה, ברה"מ 
 מקום קבורה:  בית הקברות נובודוויצ'יה 
 מוקד פעילות:  האימפריה הרוסית, הרפובליקה הסובייטית הפדרטיבית הסוציאליסטית הרוסית, ברית המועצות 
 מקום לימודים:  הקונסרבטריון של סנקט פטרבורג 
 סוגה:  אופרה 
 שפה מועדפת:  רוסית 
 פרסים והוקרה:  פרס סטלין  מדליה לגבורת העמל במלחמת המולדת הגדולה 1941–1945  עיטור הדגל האדום של העמל  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה 
 פרופיל ב-IMDb
 
מיכאיל פביאנוביץ' גְנֶסִין (ברוסית: Михаил Фабианович Гнесин; ‏2 בפברואר 1883 – 5 במאי 1957) היה מלחין יהודי רוסי ופרופסור לקומפוזיציה.
קורות חיים

גנסין נולד ברוסטוב על הדון, בנו של רב העיר ומצד אמו נכד של נגן הכליזמר ישעיה פלייטזינגר. החל בלימודי מוזיקה בגיל צעיר אצל חזן מקומי ובמכון הטכני של רוסטוב, שם למד תחת הפסנתרן אוסק פריץ'. מאוחר יותר למד קומפוזיציה בקונסרבטוריון בסנקט פטרבורג ובין מוריו היו אלכסנדר גלאזונוב, ניקולאי רימסקי-קורסקוב ואנטולי ליאדוב. בשנת 1908 השתתף בהקמה מחדש של החברה למוזיקה עממית יהודית.
בסיום לימודיו יצא גנסין למסע באירופה. בשנים 1911–1913 לימד בקרסנודאר ומשנת 1914 ועד 1921 ברוסטוב. לאחר מכן ביקר בארץ ישראל במסגרת התעניינותו בפולקלור היהודי ובמסעותיו ייסד בתקופה זו עם יוסף אחרון את הוצאת "יבנה" בגרמניה. בסיום תקופה זו יצא למוסקבה והתקבל כפרופסור לקומפוזיציה בקונסרבטוריון העירוני (1925–1936). משנת 1936 ועד 1944 לימד גם בקונסרבטוריון בלנינגרד, שם התקדם לראשות המחלקה לקומפוזיציה, ובשנים 1941–1942 עבד ביושקר-אולה.
בשנת 1895 ייסדו שלוש מאחיותיו את האקדמיה הרוסית למוזיקה גנסין והוא נמנה עם סגל ההוראה ומשנת 1945 עמד בראש האקדמיה, תפקיד בו שימש עד מותו.
גנסין פרסם מספר ספרים על קומפוזיציה וכתב ספר ביוגרפי על רימסקי-קורסקוב. בנוסף הוא הרבה להלחין יצירות ושילב בהן אלמנטים מהיהדות. בין יצירותיו: "נעורי אברהם", "המכבים", "שירים מהארץ הנושנה", "שיר השירים" ו"מוטלה הג'ינג'י".
בשנת 1946 הוענק לגנסין פרס סטלין. כמן כן עוטר בעיטור הדגל האדום של העמל.
בין תלמידיו - אראם חאצ'טוריאן וטיחון חרניקוב.
מיכאיל גרומוב

| --- | --- |

 לידה:  23 בדצמבר 1943 (בן 80) בוקסיטוגורסק, ברה"מ 
 ענף מדעי:  גאומטריה, גאומטריה דיפרנציאלית, מתמטיקה, תורת החבורות, אנליזה מתמטית 
 מקום לימודים:  הפקולטה למתמטיקה ומכניקה, אוניברסיטת סנקט פטרבורג  אוניברסיטת סנקט פטרבורג  Saint Peter's School 
 מנחה לדוקטורט:  ולדימיר אברמוביץ' רוחלין 
 מוסדות:  אוניברסיטת ניו יורק  המכון למדעים מתקדמים  אוניברסיטת סטוני ברוק 
 תלמידי דוקטורט:  François Labourie, Christophe Bavard, Abdelghani Zeghib, Yann Ollivier, András Szűcs, Antoine Gournay, John William Mitchell, מיכאל כץ, Michael W. Jackson, Denis Auroux, Pierre Pansu, Yashar Memarian 
 פרסים והוקרה:  פרס  אוסוולד ובלן בגאומטריה (1981)  פרס אבל (2009)  פרס בויאי (2005)  פרס קיוטו למדעים בסיסיים (2002)  חבר זר של החברה המלכותית (2011)  פרס נמרס למתמטיקה (2004)  פרס לובצ'בסקי (1997)  פרס בלצן (1999)  פרס אלי קרטן (1984)  פרס וולף למתמטיקה (1993)  פרס סטיל (1997) 
 www.ihes.fr/~gromov/
 
מיכאיל לאונידוביץ' "מישה" גרומוב (בשם מלא ברוסית: Михаи́л Леони́дович Гро́мов; באנגלית: Mikhael Leonidovich "Misha" Gromov; נולד ב-23 בדצמבר 1943) הוא מתמטיקאי רוסי-צרפתי-יהודי. פרופסור למתמטיקה באוניברסיטת ניו יורק.
קורות חייו

גרומוב נולד בעיירה בוקסיטוגורסק בברית המועצות. אביו היה לאוניד גרומוב, ואמו לאה רבינוביץ הייתה יהודייה; שניהם פתולוגים. אמו הייתה דודנית של השחמטאי הרב-אמן סובייטי-יהודי מיכאל בוטביניק. גרומוב סיים לימודי מתמטיקה באוניברסיטת סנקט פטרבורג בשנת 1965 ותוך זמן קצר סיים את ההסמכה לתואר שלישי. בשנת 1970 הוא הוזמן להשתתף בכנס מתמטי בפריז, אך שלטונות ברית המועצות לא איפשרו לו לנסוע לכנס.
במטרה להקל על קבלת אפשרות לעזוב את ברית המועצות גרומוב הפסיק לעסוק במחקר. בסופו של דבר, בשנת 1974 הוא קיבל אישור יציאה והחל ללמד בארצות הברית. בשנת 1981 הוא עזב לצרפת ובשנת 1982 התמנה לפרופסור במכון למחקרים מדעיים ליד פריז בו הוא עובד עד היום.
גרומוב ידוע בזכות מחקריו בתחום הגאומטריה ובפרט בגאומטריה סיסטולית. הוא היה שותף להשערת גרומוב-לוסון-רוזנברג.
על מחקריו בתחום גרומוב זכה במספר פרסים כולל פרס וולף בשנת 1993, פרס קיוטו בשנת 2002 ופרס אבל בשנת 2009.
הוא חבר באקדמיה הלאומית של ארצות הברית, אקדמיה האמריקאית לאמנויות ולמדעים, החברה המלכותית ואקדמיה צרפתית למדעים.
מנחם כהן (עורך)

| --- | --- |

 לידה:  6 בספטמבר 1986 (בן 38) כפר חב"ד, ישראל 
 מדינה:  ישראל ישראל
 השכלה:  חדר (תלמוד תורה)  ישיבת תומכי תמימים ליובאוויטש המרכזית – 770  ישיבת תומכי תמימים ליובאוויטש המרכזית בישראל 
 קישורים חיצוניים
 טוויטר:  menachem04
 
מנחם מנדל כהן (נולד בב' באלול תשמ"ו, 6 בספטמבר 1986) הוא עיתונאי, עורך שבועון כפר חב"ד. בעבר שימש עורך אתר כיכר השבת.
ביוגרפיה

נולד בכפר חב"ד ב' לרותי ולדניאל כהן. למד בישיבות אחי תמימים־חב"ד בכפר חב"ד ובישיבת תומכי תמימים המרכזית בכפר חב"ד, לקראת שנת תשס"ז נסע ללמוד בישיבת תומכי תמימים ליובאוויטש המרכזית – 770 בברוקלין שבניו יורק.
בעודו תלמיד בישיבה קטנה החל לעסוק בכתיבה והגהה של ספרים וכתבות במסגרת שבועון כפר חב"ד, לקראת פסח תשס"ו הוציא לראשונה במסגרת כפר חב"ד מגזין חג בשם 'והגדת'.
בשנת תשס"ד החל לעבוד כעורך באתר col - חב"ד און ליין, עד פרישתו באייר תשע"ו.
בחודש כסלו תשס"ט התחיל להוציא לאור את החינמון "COL", שהיה מגזין שבועי שהופץ בקרב קהילות חב"ד בישראל. לאחר כחצי שנה נפסקה הופעתו בעקבות בקשת שבועון כפר חב"ד.
במאי 2009 עם הקמת אתר כיכר השבת התמנה לכהן בצוות העורכים באתר והיה לעורך ראשי, עד להתפטרותו בסוף שנת תשע"ב.
מחודש שבט תש"ע הוא עורך את המדור "חיים יהודים" בעלון השבת שיחת השבוע בה הוא מראיין אישיות כלשהי או סוקר מיזם תורני וכדומה.
בכ"ג אלול תשע"א, 22 בספטמבר 2011 נישא לפנינה ברכה בת יהודה קוסקס.
בחודש אוקטובר 2012, חשוון תשע"ג, מונה לעורך שבועון כפר חב"ד תחת העורך הראשי אהרן דב הלפרין. מאז הוא כותב בעיתון טור דעה שבועי במקביל לעריכת המגזין. בנוסף, הוא עורך את מוסף החדשות היוצא לצד העיתון ומכהן כיועץ תוכן למוסף הנשים השבועי במסגרת העיתון.
מאז כסלו תש"פ הוא עורך ביחד עם לוי שייקביץ את מגזין "נשמה" היוצא בשיתוף צעירי חב"ד המיועד בעיקר למקורבי בתי חב"ד בישראל.
מפרסם מדי פעם טורים בעיתון ידיעות האחרונות.
כהן מתגורר בעיר אלעד ואב לשבעה ילדים.
הערות שוליים

↑  לאחר 12 שנה: מערכת COL נפרדת מהעורך מנחם כהן, col, ט' באייר תשע"ו
↑  ישראל אהרון, ‏מעמוס שוקן ועד בן גביר, מאלי ישי ועד הרב אמסלם, באתר כיכר השבת, 23.09.2011
מייבאך אקסלרו

| --- | --- |

 מאפיינים כלליים
 יצרן:  מייבאך
 שנות ייצור:  2004
 חברת אם:   דיימלר
 סיווג:  מכונית ספורט
 מרכב:  2 דלתות קופה (coupé)
 אורך:  6,230.6 מ"מ
 רוחב:  2,120.9 מ"מ
 גובה:  1,376.7 מ"מ
 משקל:  2,660 ק"ג
 מפרט טכני
 מנוע:  V12 twin turbo
 מהירות מרבית:  351.45 קמ"ש
מייבאך אקסלרו (בגרמנית: Maybach Exelero) היא מכונית ספורט תוצרת חברת מייבאך שיוצרה במהדורה מוגבלת של יחידה אחת בלבד, שמחירה כ-8 מיליון דולר - היקרה ביותר בהיסטוריה.
דגם ה"מייבאך אקסלרו" הוצג לראשונה בברלין בשנת 2005.
מפרט

המכונית בעלת 700 כ"ס, מגיעה ל-351 קמ"ש ומאיצה מ-0 ל-100 ב-4.4 שניות.
מחיר ויוקרה

מייבאך אקסלרו, במחיר 8 מיליון דולר, היא המכונית היקרה ביותר אחרי פאגאני זונדה HP ברצ'טה שמחירה 16 מיליון דולר, יותר מ"קוניגסג" ccxr Trevita במקום השלישי, במחיר 4.8 מיליון דולר, "למבורגיני וננו" במקום הרביעי, לייקאן הייפר-ספורט" במחיר 3.4 מיליון דולר, שממנה יוצרו 7 יחידות, ו"בוגאטי ויירון סופר-ספורט" במחיר 2.6 מיליון דולר.
הערות שוליים

↑  דגמי "מייבאך" ranker.com/list/full-list-of-maybach-models
קלאו וקוקין

| --- | --- |

 סוגה:  סדרת הנפשה לילדים
 יוצרים:  ויקטור מ. לופז
 מדבבים בעברית:  איילה פלדמן, דניאל שופוב, מאיה געש, אוריה שצברג, איתי סולומון, אורי אייזנמן
 ארץ מקור:  מקסיקו מקסיקו ספרד ספרד
 מספר עונות:  2
 מספר פרקים:  78
 הפקה
 חברת הפקה:  Ánima Estudios, טלוויסה 
 הפצה:  נטפליקס 
 אורך פרק:  7 דקות
 שידור
 רשת שידור:  Clan
 רשת שידור בישראל:  ערוץ הופ!
 תקופת שידור מקורית:  7 בינואר 2018 – 7 ביוני 2020
 תקופת שידור בישראל:  2018
 קישורים חיצוניים
 אתר רשמי
 דף התוכנית ב-IMDb
 
קלאו וקוקין (באנגלית: Cleo & Cuquin) היא סדרת טלוויזיה מקסיקנית-ספרדית לילדים. הסדרה נוצרה על ידי ויקטור מ. לופז והופקה על ידי Ánima Kitchent בשיתוף עם Televisa עבור RTVE.
הסדרה שודרה במקור ב-7 בינואר 2018 בערוץ Clan. בישראל הסדרה שודרה בדיבוב לעברית בשנת 2018 בערוץ הופ!. לסדרה הופקו 2 עונות בעלות 78 פרקים באורך 8 דקות.
שיר הפתיחה של הסדרה בעברית תורגם על ידי עמרי כהן ובוצע על ידי לורה שופוב.
עלילה

הסדרה עוקבת אחר קלאו וקוקין ושאר אחיהם, המתמודדים בכל פרק עם בעיות יומיומיות, ופותרים אותן דרך משחקים ודמיון. בסוף כל פרק, קלאו וקוקין ושאר אחיהם משתמשים בלקחים שנלמדו מהם כדי לעזור להם לקבוע מה הם ירצו להיות כשיגדלו.
דמויות

קלאו (Cleo) - ילדה בת 8. הבכורה מבין שישה אחים. הדבר האהוב עליה בעולם הוא לשחק, ובדמיונה החי, היא הופכת הכל להרפתקה.
קוקין (Cuquin) - תינוק בן שנה. הקטן ביותר. הוא תינוק קטן ומקסים, תינוק בלתי נלאה ושובב שפשוט לא יושב בשקט.
קוליטס (Colitas) - ילדה בת 4. היא האחות הקטנה ועדיין לומדת לדבר. היא כולה לב ואוהבת לחלוק את כל מה שיש לה, היא אמפתית ואופטימית וחובבת טבע ענקית.
פלוסין (Pelusin) - ילד בן 5. האמן של המשפחה. הוא קליל, יצירתי ומאוד רגיש. יש לו שיער שמסתיר את עיניו. באחד הפרקים נראות עיניו.
מריפי (Maripí) - ילדה בת 6. מאוד מסודרת, נקייה, ובעיקר תיאטרלית עד היסוד. היא אוהבת להיות במרכז תשומת הלב.
טטה (Teté) - ילד בן 7. הוא תולעת ספרים: אינטליגנטי, קצת יודע הכל, שאוהב לקרוא, ללמוד וללמוד דברים חדשים... ואז להשוויץ בכמה שהוא יודע.
מדבבים

הדיבוב העברי בוים על ידי דן שצברג, והופק על ידי יעל אללוף וליאור ידידיה.
| שם הדמות | מדבב/ת באנגלית | מדבב/ת בעברית |
| --- | --- | --- |
| קלאו | היילי מאקי | איילה פלדמן |
| קוקין | רובן ריי | דניאל שופוב |
| מריפי | אמילי אמרסן | מאיה געש |
| מריפי | סוואנה ביטי | מאיה געש |
| קוליטס | קנה פיקארד | אוריה שצברג |
| פלוסין | האנטר מאקי | איתי סולומון |
| טטה | אוסטין נאש צ'ייס | אורי אייזנמן |
קמרון דאגלס

| --- | --- |

 לידה:  13 בדצמבר 1978 (בן 45) סנטה ברברה, ארצות הברית 
 מדינה:  ארצות הברית 
 תקופת הפעילות:  מ-1997 
 מקום לימודים:  בית הספר איגלברוק 
 פרופיל ב-IMDb
 
קמרון מורל דאגלס (באנגלית: Cameron Douglas נולד ב-13 בדצמבר 1978)  הוא שחקן קולנוע אמריקאי.
ביוגרפיה

דאגלס נולד בשנת 1978. הוא בנם הבכור של השחקן מייקל דאגלס ודיאנדרה מורל דאגלס (לבית לוקר), ונכדם של השחקן קירק דאגלס והשחקנית ילידת ברמודה, דיאנה דיל. הוריו התגרשו בשנת 1995.
דרך נישואיו השניים של אביו לקתרין זיטה-ג'ונס, לדאגלס יש שני אחים למחצה מצד אביו.
קריירה

דאגלס הופיע בין היתר בסרטים: בחור קשוח לצד ג'קי צ'אן משנת 1997, "הכל עובר במשפחה" משנת 2003 בו שיחקו גם אביו, סבו וסבתו, "אדם וחווה ‑ הסיפור האמיתי" משנת 2005 ו- "Loaded" משנת 2008.
הוא לוהק לתפקיד ראשי בסרט "The Runner" משנת 2021.
הליכים משפטיים והרשעה > סחר בסמים והרשעה

דאגלס נעצר בשל עבירות סמים לפחות שלוש פעמים. ב-1999 הוא נעצר במנהטן, כשברשותו קוקאין. הוא הואשם בעבירה של החזקת חומרים אסורים.  האישום בוטל לאחר שהודה באשמה פחותה של הפרת סדר. ב-2007 הוא הואשם בעבירה של החזקת חומר אסור לאחר ששוטרים מצאו מזרק עם קוקאין נוזלי במכונית שבה היה. ב-28 ביולי 2009, דאגלס נעצר על ידי מינהל אכיפת הסמים בגין החזקת מתאמפטמין. בשל הכמות הגדולה של הסם שנתפס, הואשם דאגלס בכוונה להפיץ.  האישום נושא עונש מאסר מינימלי של 10 שנים ומקסימום מאסר עולם.
ב-27 בינואר 2010, דאגלס הודה באשמת קשירת קשר להפצת סמים והחזקת הרואין לאחר שחברתו הבריחה הרואין, שהוחבא בתוך מברשת שיניים חשמלית והעבירה לו אותו בזמן שהיה במעצר בית.  ב-20 באפריל 2010, דאגלס נידון לחמש שנות מאסר בגין החזקת הרואין וסחר כמויות גדולות של מתאמפטמין וקוקאין מחדר מלון בניו יורק.   מייקל דאגלס נטל על עצמו בפומבי את האשמה ב"היותו אבא רע", עוד הוסיף כי "הוא (קמרון) עתיד למות או שמישהו יהרוג אותו. אני חושב שיש לו הזדמנות להתחיל חיים חדשים, והוא יודע את זה."
באוקטובר 2011, דאגלס הודה באשמה בהחזקת סמים בכלא.  ב-21 בדצמבר 2011, הוא נידון ל-4 1⁄2 שנות מאסר נוספות בגין אישום זה.  בדצמבר 2012 נשברה רגלו על ידי אסיר אחר.  בינואר 2013, שוב נמצאו אצל דאגלס סמים בכלא בלורטו, פנסילבניה. הוא נכשל בבדיקת שתן ונשלח לבידוד.  ב-15 באפריל 2013, עונש המאסר המוארך שלו אושר על ידי בית המשפט השני לערעורים של ארצות הברית.    בית המשפט העליון דחה את ערעורו הסופי ב-13 בינואר 2014.
הליכים משפטיים והרשעה > שחרור מהכלא

ב-1 באוגוסט 2016 שוחרר דאגלס מוקדם מהכלא והועבר לשיקום בעיר ניו יורק    לאחר שבע שנים מאחורי סורג ובריח,  עם שנתיים מתוך שבע השנים בדיור מופרד.
חיים אישיים

ספרו, "דרך ארוכה הביתה", עוסק בחוויותיו לאחר שהורשע באשמת החזקת והפצת סמים.  הוא פתח חשבון אינסטגרם, שבו הפוסט הראשון שלו היה תמונה של המשפט "תהיה האנרגיה שאתה רוצה למשוך".
דאגלס נמצא במערכת יחסים ארוכה עם ויויאן ת'יבס. לזוג יש שני ילדים, בת בשם לואה איזי (ילידת 2017) ובן בשם ריידר (יליד 2020).
פילמוגרפיה

| שנה | כותרת | תפקיד | הערות |
| --- | --- | --- | --- |
| 1997 | בחור קשוח | האיש של ג'יאנקרלו | סרט בכורה  |
| 2003 | הכל עובר במשפחה | אשר גרומברג |  |
| 2005 | אדם וחווה: הסיפור האמיתי | אדם |  |
| 2008 | Loaded | ריק |  |
| 2021 | The Runner | וול הבלש |  |
| 2023 | החדש הצפוף | שותף לתא |  |
מייב ליקי

| --- | --- |

 לידה:  28 ביולי 1942 (בת 82) לונדון, הממלכה המאוחדת 
 שם לידה:  Meave Epps 
 ענף מדעי:  פלאואנתרופולוגיה, ביולוגיה אבולוציונית 
 מקום לימודים:  אוניברסיטת בנגור (1968) 
 מוסדות:  אוניברסיטת סטוני ברוק 
 פרסים והוקרה:  עמית האקדמיה האפריקאית למדעים (2012)  מדליית האברד (2016) 
 בן או בת זוג:  ריצ'רד ליקי 
 צאצאים:  לואיז ליקי 
 www.leakey.com
 
מייב ג' ליקי (באנגלית Meave G. Leakey; נולדה ב-28 ביולי 1942 למשפחת Epps בלונדון) היא, יחד עם בעלה ריצ'רד ליקי, אחת מהפלאונטולוגים המוערכים והמפורסמים בעולם. היא למדה על מאובנים באפריקה וקיבלה את תואר הדוקטור מהקולג' האוניברסיטאי של לונדון.
בשנת 1999, צוות המחקר של ד"ר ליקי באגם טורקאנה בקניה גילה תגלית אשר שינתה לחלוטין את ההבנה של מוצא האדם. הם מצאו גולגולת בת שלוש וחצי מיליון שנים ולסת חלקית ששויכה לסעיף חדש של המשפחה האנושית הקדומה. ליקי נתנה למין האדם החדש את השם Platyops Kenyanthropus או "האדם הקנייתי שטוח הפנים".
מייב ליקי נישאה לריצ'רד ליקי, פלאונטולוג מפורסם. יש להם שני ילדים, לואיז (ילידת 1972) וסמירה (נולד 1974). בתה לואיז ליקי ממשיכה את המסורת המשפחתית ואף היא חוקרת בתחום פלאונטולוגיה.
ראו גם

משפחת ליקי
קמרון גריימס

| --- | --- |
אין תמונה חופשית
 לידה:  30 בספטמבר 1993 (בן 31) קמרון, קרוליינה הצפונית, ארצות הברית
 שם במה:  קמרון גריימס טרבור לי
 משקל:  100 ק"ג
 גובה:  1.83 מטר
 לאום:  אמריקאי
 קריירה מקצוענית:  2009–הווה (כ־15 שנים)
 מאמנים:  ג'ף רוד ג'ף הארדי מאט הארדי
 ליגות:  WWE
 תרגילי סיום:  Cave-In
 
טרבור לי קאדל (באנגלית: Trevor Lee Caddell; נולד ב-30 בספטמבר 1993) הידוע יותר בשם הבמה שלו, קמרון גריימס הוא מתאבק אמריקאי, המופיע בארגון ההיאבקות WWE, בתוכנית NXT.
הוא מוכר בעיקר בשל תקופתו בארגוני ההיאבקות Impact Wrestling ו-Pro Wrestling Guerilla‏ (PWG), שבהם הופיע תחת שם הבמה טרבור לי. הוא שלוש פעמים אלוף ה-X דיוויז'ן של אימפקט, פעם אחת אלוף הזוגות של TNA ביחד עם בריאן מאיירס ופעם אחת אלוף הזוגות של PWG ביחד עם אנדרו אוורט.
קריירת היאבקות מקצועית > Pro Wrestling Guerrilla‏ (2014–2019)

פרק זה לוקה בחסר. אנא תרמו לוויקיפדיה ו.
קריירת היאבקות מקצועית > ארגונים עצמאיים (2014–2019)

לי הופיע במקביל במספר ארגוני היאבקות עצמאיים נוספים כמו OMEGA Championship Wrestling, שבו הוא זכה באליפות במשקל כבד של OMEGA ב-21 במאי 2015 לאחר שניצח בקרב משולש את C.W. אנדרסון ומאט הארדי. באירוע של ארגון ההיאבקות CWF Mid-Atlantic, שנערך ב-27 בפברואר 2016, לי ניצח את רוי וילקינס בקרב שנמשך 105 דקות על מנת לזכות באליפות במשקל כבד של CWF Mid-Atlantic. כמו כן, הוא זכה במסגרת ארגון זה באליפות ליגת הדור העולה, אליפות הטלוויזיה ואליפות הזוגות ביחד עם צ'ט סטרלינג.
באירוע AAW Windy City Classic XII, שנערך ב-26 בנובמבר 2016, לי ואנדרו אוורט זכו באליפות הזוגות של ארגון ההיאבקות All American Wrestling‏ (AAW). הם החזיקו בתואר זה במשך 104 ימים עד שהופשטו מחגורות האליפות עקב מחסור בהגנות על התואר. באירוע AAW שואודאון 2018, שנערך ב-17 בפברואר 2018, לי ניצח את זימה איון והפך לאלוף המורשת החדש של AAW. ב-7 באפריל, הוא איתגר ללא הצלחה את ACH לקרב על האליפות במשקל כבד של AAW. לאחר תקופת כהונה של 294 ימים כאלוף, הוא הפסיד את אליפות המורשת של AAW לאותו זימה איון ב-8 בדצמבר.
קריירת היאבקות מקצועית > Total Nonstop Action Wrestling / Impact Wrestling > שושלת הלמס (2015–2017)

לי רשם את הופעת הבכורה בארגון ההיאבקות Total Nonstop Action Wrestling‏ (TNA) ב-12 באוגוסט 2015 בפרק של התוכנית Impact Wrestling, שבו חבר לשורות בריאן מאיירס כחלק מקבוצת GFW בהפסדם לזאבים (דייבי ריצ'רדס ואדי אדוארדס). ב-2 בספטמבר בפרק של התוכנית Impact Wrestling, לי ומאיירס ניצחו בקרב החוזר מול הזאבים וזכו באליפות הזוגות של TNA לאחר עזרה מסנג'יי דאט. הם הפסידו את חגורות האליפות כבר שבוע לאחר מכן בתוכנית בחזרה לזאבים. באירוע באונד פור גלורי, שנערך ב-4 באוקטובר, ניתנה ללי ומאיירס את ההזדמנות להתמודד שוב על תואר אליפות הזוגות, אך הם הפסידו פעם נוספת לזאבים וכשלו בניסיונם להשיג את מבוקשם.
לאחר היעדרות של כארבעה חודשים, לי חזר ב-2 בפברואר 2016 בפרק של התוכנית Impact Wrestling, כשניצח את טיגרה אונו וזכה באליפות ה-X דיוויז'ן של TNA לאחר עזרה מהמנג'ר החדש שלו, גרגורי שיין הלמס. במהלך תקופת כהונתו, הוא הגן בהצלחה על תוארו מול טיגרה אונו בשני קרבות חוזרים, אדי אדוארדס ו-DJZ. בחודש אפריל, אנדרו אוורט הצטרף ללי והלמס, כשהשלושה הקימו יחדיו את קבוצת שושלת הלמס. באירוע סלאמיברסרי, שנערך ב-12 ביוני, הוא הפסיד את התואר לאדי אדוארדס בקרב מרובע אשר כלל בנוסף את אוורט ו-DJZ. באירוע דסטיניישן X, שנערך ב-12 ביולי, הוא הפסיד בקרב סולם משושה אשר קבע את הטוען לכתר לאליפות ה-X דיוויז'ן, שבסופו DJZ ניצח. באירוע באונד פור גלורי, שנערך ב-2 באוקטובר, לי כשל בניסיונו להשיג את התואר בחזרה, כשהפסיד לאלוף באותה התקופה, DJZ. ב-2 בפברואר 2017 בפרק של התוכנית Impact Wrestling, הוא ניצח את DJZ בקרב סולם וזכה באליפות ה-X דיוויז'ן בפעם השנייה בקריירה שלו. שבוע לאחר מכן בתוכנית, אוורט הותקף על ידי לי והלמס בצעד שגרם לסילוקו מקבוצת שושלת הלמס. ב-20 באפריל בפרק של התוכנית Impact Wrestling, לי הפסיד את התואר ללו קי במהלך קרב משושה אשר כלל בנוסף את אוורט, דאט, דזמונד אקסבייר וסואיסייד.
קריירת היאבקות מקצועית > Total Nonstop Action Wrestling / Impact Wrestling > הכת של לי (2017–2019)

ב-6 ביולי 2017 בפרק של התוכנית Impact, לי תקף את אלוף ה-X דיוויז'ן החדש, סנג'יי דאט לאחר הקרב של האחרון מול קיילב קונלי ואף גנב ממנו את אליפות ה-X דיוויז'ן, כשהכתיר את עצמו כאלוף ה-X דיוויז'ן החדש. לאחר מכן, הוא החל להגן באופן בלתי חוקי על האליפות מול מתחרים מקומיים שהוא בחר אותם מבעוד מועד ואף התאבק מול יריביו כשחגורת האליפות עודנה על מותניו. באירוע דסטיניישן X, שנערך ב-17 באוגוסט, דאט ניצח את לי והשיב אליו את התואר לאחר עזרה מצד פיטי ויליאמס, שביצע את חזרתו לארגון. לי חבר לשורות קונלי כדי לנסות לזכות שוב באליפות ה-X דיוויז'ן; מעשה זה נשא פרי כאשר ב-14 בספטמבר בפרק של התוכנית !Impact, לי גבר על סנג'יי דאט בקרב ספירות בכל מקום וזכה בתואר בפעם השלישית בקריירה. ב-5 באוקטובר בפרק של התוכנית !Impact, לי גייס לשורותיו את חברו לשעבר לקבוצת שושלת הלמס, אנדרו אוורט, לקרב שלושה נגד שלושה נגד דאט, ויליאמס ומאט סיידל, שבו לי וקבוצתו הפסידו.
ב-4 בינואר 2018 בפרק של התוכנית !Impact, לי הפסיד את תוארו לטייג'י אישימורי. כבר באותו החודש, לי וקונלי פתחו בפיוד מול The Latin American Xchange, כשהשניים גברו על האחרונים ב-11 בינואר. ב-26 ביולי בפרק של התוכנית !Impact, לי נוצח על ידי ג'וני אימפקט. ב-31 בדצמבר, חוזהו בארגון פג תוקף. כדי להסביר את היעלמותו מן המרקע, הארגון החליט לצלם קטע שבו קילר קרוס הטיח לבנת בטון בפניו של לי; קטע זה שודר ב-3 בינואר 2019 בפרק של התוכנית !Impact.